Байрамда Башҡортостандан сыҡҡан кешеләр ҙә ҡатнашып, башҡорт бейеүҙәре, йырҙары һәм музыкаль-инструменталь композиция менән сығыш яһаны. Бының менән улар тамашасыларҙың, сараны ойоштороусыларҙың күңелен яуланы. Башҡорт йолаларын йөрөтөүсе булараҡ, Барселона, Севилья, Сарагоса ҡалаларында йәшәгән беҙҙең диаспора даими рәүештә донъяға милли оҡшашлыҡ, башҡорт мәҙәниәтен, йолаларын, аш-һыуын күрһәтеп тора.